Vodacom-data binnekort veel goedkoper | Maroela Media
Vodacom-data binnekort veel goedkoper
Die diensverskaffer Vodacom het Dinsdag 'n ooreenkoms met die Mededingingskommissie gesluit om eersdaags sy prys van data met meer as 30% te verminder. Dié aansienlik laer pryse sal op 1 April in werking tree.
Vodacom het ingestem tot 'n meerjarige vermindering van sy maandelikse databondels. Dit beteken dat 'n maandelikse databondel van 1 GB voortaan slegs R99 sal kos vergeleke met sy oorspronklike prys van R149. Dié prys is met 34% verlaag.
Tembinkosi Bonakele, hoof van die Mededingingskommissie, sê gebruikers wat die kleinste bondels data koop en waarskynlik die armste van kliënte is, is diegene wat die meeste by die ooreenkoms sal baat.
Volgens Bonakele sal Vodacom 'n verskeidenheid dienste op een platform, bekend as ConnectU, beskikbaar stel. Dit behels dat kliënte aansoek sal kan doen om die portale van alle openbare universiteite, kolleges en skole te besoek – dít sonder enige data.
Kliënte sal voortaan sonder die gebruik van data aansoek om werk kan doen op sewe Suid-Afrikaanse portale waarop werksgeleenthede geadverteer word. Die ooreenkoms sluit ook gratis toegang tot verskeie staatswebwerwe, Facebook Flex en die aanlyn soekfunksie Wikipedia in.
Vodacom sal voortaan strenger maatreëls instel wat kinders teen onwettige en onvanpaste inhoud op die web beskerm, asook meer deursigtig omgaan met promosies.
Maroela Media het vroeër berig die Mededingingskommissie het die diensverskaffers Vodacom en MTN in Desember opdrag gegee om hul dataprys met tot 50% te verminder. Die kommissie het sy langverwagte verslag oor die hoë koste van data verlede jaar bekend gemaak nadat hy in Augustus 2017 met 'n ondersoek daarna begin het.
In die nuus Mededingingskommissie Vodacom
Nóú is dit fase 4-beurtkrag
Dit nogal goeie nuus maar nogsteeds skrikwekkend om te sien hoe lank hulle ons uitgebyt hier
Ek betaal in Europa 5 euro vir 30 Gig en 2000 plaaslike minute by Vodafone / Vodacom.
Dié aansienlik laer pryse sal op 1 April in werking tree.
Moet net nie op die 1ste April sê 'ha hahee he he… April Fool' nie.
Dit is 'n stap in die regte rigting, maar steeds is SA se pryse vir data ver te hoog vergeleke met die res van die wêreld se gemiddelde prys.
Waar is die 50% dataprys vermindering? Hulle buit ons nog steeds uit ivm ander Afrika lande, nie eens te praat van oorsee nie. Ek is so moeg vir almal wat my sakke so ruk van die vrot regering tot die supermarkte. Jy noem dit en jan allerman moet hoes en hoes!